Riscaba l’alba en Las Aceñas, a la vera d’un ríu Navia. L’augua que percorría arrastrando milenta hestories diferentes de tolos qu’ellí crecieron.
#000006
Yera yá pela mañana cuando un discutiniu ente los dos hermanos fizo que les coses nun volvieren ser lo mesmo nel pueblín. El llantu Fonsín y la regañina Bernabé oyíense dende’l molín. Baxaba per un camín dexando de llau al pequeñu hasta qu’acabara de llorar. Sentóse nuna piedra que s’atopaba xunto al llavaderu.
#000008
Les pallabres reprochaben al mozu’l comportamientu col hermanu. Bernabé nun creía na mitoloxía, nin nada fuera les lleis de la lóxica. Sicasí, colgába-y del pescuezu una quiastolita. Darréu entamó una hestoria alrodiu de la maxa d’aquella xema. Diba años, nun sabía cuántos, el tarrecíu diañu tratara de xubir pel ríu Navia hasta llegar a les veres d’Eilao, onde s’atopaben tolos vecinos medrosos. La criatura trató de llegar, pero la presencia d’estes piedres máxiques torgáronlo, dexando llibre de desgracia estes tierres... Esmolecíase’l mocín al acabar y entrugára-y el motivu de saber una hestoria qu’él enxamás oyera cuntar a los sos vecinos nin a naide del pueblu. Namás s’escuchaba falar al rodiu d’una lleenda que dicía que les piedres de la cruz yeren llárimes petrificaes d’una muyer... y namás tuvo por respuesta que nas lleendes siempres hai dalgo de verdá. Garró’l so colgante y ximelgólu demostrando que nenguna piedra ye de proteición.
#000010